Jeff Buckley
Jeff Buckley, 17.11.1966-29.5.1997, amerikansk sanger og guitarist, søn af Tim Buckley. Buckleys debutalbum, det folkrock-baserede Grace (1994), viste ham som et stort og lovende talent både som sanger og sangskriver. Under optagelserne til en opfølger omkom han ved en drukneulykke. Posthumt udkom albummet Sketches (For My Sweetheart The Drunk) (1998) og livealbummet Mystery White Boy (2000). Buckley fik stor indflydelse på mange sangskrivere og musikere.